Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,719.74 …
31 ส.ค. 2561

Morning Market Summary
SET ช่วงเช้าปิดที่ระดับ 1,719.74 จุด ลดลง 0.69 จุด (-0.04%) มูลค่าการซื้อขาย19,067.77 ล้านบาท หุ้นไทยเช้านี้ปรับลงเล็กน้อยตามตลาดต่างประเทศ เนื่องจากนักลงทุนกังวลเกี่ยวกับสหรัฐเตรียมเก็บภาษีนำเข้าสินค้าจากจีนรอบใหม่ในวงเงิน 2 แสนล้านดอลลาร์ในสัปดาห์หน้า บ้านเราช่วงเช้ามีแรงหนุนจากกลุ่มพลังงาน ตามราคาน้ำมันที่ปรับขึ้น หลังสำนักงานสารสนเทศด้านพลังงานสหรัฐเผยสต็อกน้ำมันดิบประจำสัปดาห์ปรับตัวลดลงมากกว่าที่คาดการณ์
Afternoon Perspective
แนวโน้มการซื้อขายช่วงบ่าย คาดดัชนีจะยังย่อตัวลง ตามการปรับตัวลงของดัชนีในภูมิภาคและความผันผวนของค่าเงินในตลาดเกิดใหม่ โดยมีสิทธิลงได้แรงและหลุด 1710 จุด หากเกิดแรงขายหุ้นในกลุ่มพลังงานหลัก ช่วงเช้าแรงขายหลักๆ เป็นกลุ่มพลังงงานและอาหาร-เครื่องดื่ม ซึ่งน่าจะสะท้อนให้เห็นว่ากองทุนภายในน่าจะเริ่มขายหุ้นออกเพื่อลดความเสี่ยงที่จะเกิดในสัปดาห์หน้า ทั้งๆที่ราคาน้ำมันไม่ได้ลดลง โดยมูลค่าการซื้อขายยังคงเบาบาง ส่วนโอกาสการรีบาวด์ภายในวัน น่าจะเห็นได้น้อยมาก โดยมองแนวต้านที่ 1718-1720 จุดและแนวรับที่ 1712-1708 จุด แนะนำ เล่นเก็งกำไร CPF และ MEGA
 